ཀྱཻ་རྡོ་རྗེའི་མངོན་རྟོགས་ཉུང་གསལ་གནད་བསྡུས་ནི།
ནམ་མཁའ་དང་མཉམ་པའི་སེམས་ཅན་ཐམས་ཅད་བླ་མ་ལ་སྐྱབས་སུ་མཆིའོ། །སངས་རྒྱས་ལ་སྐྱབས་སུ་མཆིའོ། །ཆོས་ལ་སྐྱབས་སུ་མཆིའོ། །དགེ་འདུན་ལ་སྐྱབས་སུ་མཆིའོ། །བདག་དང་སེམས་ཅན་ཐམས་ཅད་སངས་རྒྱས་ཐོབ་པར་བྱ་བའི་ཕྱིར། ལམ་ཟབ་མོ་བསྒོམ་པར་བགྱིའོ། །རང་ཀྱཻ་རྡོ་རྗེར་གསལ་བའི་སྙིང་ཁར་ཉི་མ་ལ་གནས་པའི་ཧཱུྃ་ཡིག་སྔོན་པོ། དེའི་འོད་ཀྱིས་རང་བཞིན་ནས་བླ་མ་དང་ཀྱཻ་རྡོ་རྗེ་ལྷ་དགུའི་དཀྱིལ་འཁོར། ཨོཾ་བཛྲ་ས་མཱ་ཛཿ དཀར་མོ་རི་དྭགས་ནས། འཁྱུད་པ་ཉིད། དཀོན་མཆོག་གསུམ་ལ་སོགས་པ་ལན་གསུམ། སྲས་བཅས་སངས་རྒྱས་ཐམས་ཅད་ལན་གསུམ། སེམས་ཅན་ཐམས་ཅད་ནས། ཚད་མེད་པ་ལ་གནས་པར་གྱུར་ཅིག ཤུ་ནྱཱ་ཏ། སྟོང་པའི་ངང་ལས་ཆོས་འབྱུང་ལ་གནས་པའི་སྲུང་འཁོར། གཞལ་ཡས་ཁང་དུར་ཁྲོད་བརྒྱད་དང་བཅས་པའི་ནང་གི་ལྷ་སྣམ་ཕྱོགས་ཀྱི་མདོག་ཅན་གྱི་ནང་དུ་པདྨ་འདབ་མ་བརྒྱད་པའི་ལྟེ་བར་བདུད་བཞི་བརྩེགས་པའི་གདན་དང་། ཕྱོགས་བཞིར་ཚངས་པ། དབང་པོ། ཉེ་དབང་། དྲག་པོ། མཚམས་བཞིར་གཤིན་རྗེ། ནོར་བདག སྲིན་པོ། ཐག་བཟང་རིས་རྣམས་གདོང་གྱེན་དུ་ཕྱོགས་པའི་དབུས་ཀྱི་སྟེང་དུ་རང་ཉིད་ཧཱུྃ་དང་ཨཾ་ལས་རྒྱུ་རྡོ་རྗེ་འཛིན་པ་ཡབ་ཡུམ་དུ་གསལ་བའི་ཧཱུྃ་ལས་ཡབ་ཀྱི་རྡོ་རྗེ་དང་། ཨཾ་ལས་ཡུམ་གྱི་པདྨ་སྙོམས་པར་ཞུགས་པའི་སྒྲས་ཕྱོགས་བཅུའི་དེ་བཞིན་གཤེགས་པ་སྤྱན་དྲངས། གསང་གནས་སུ་གྃ་ཙྃ་བྃ་གྷྃ་པྃ་ཤྃ་ལྃ་ཌྃ། ས་བོན་བརྒྱད་དུ་གྱུར་པ་སོ་སོའི་གདན་ལ་འཁོད་པ་ནི། ཤར་དུ་གཽ་རཱི། ལྷོར་ཙོ་རཱི། ནུབ་ཏུ་བཻཏྟ་ལཱི། བྱང་དུ་གྷསྨ་རཱི། བྱང་ཤར་དུ་པུཀྐ་སཱི། ཤར་ལྷོར་རི་ཁྲོད་མ། ལྷོ་ནུབ་ཏུ་གདོལ་པ་མོ། ནུབ་བྱང་དུ་གཡུང་མོ་རྣམས་རང་རང་གི་ཕྱག་མཚན། ཁ་དོག་རྒྱན་ཆ་ལུགས། སྐྱིལ་ཀྲུང་ཕྱེད་པའི་གར་སྟབས་ཀྱིས་ཡེ་ཤེས་ཀྱི་མེ་འབར་བའི་ཀློང་ན་བཞུགས་པའི་གཙོ་བོ་ཡབ་ཡུམ་གྱི་བདེ་བའི་སྒྲས་ཕྱོགས་བཅུའི་སངས་རྒྱས་རྣམས་སྤྱན་དྲངས། ཞལ་དུ་ཞུགས། རྗེས་ཆགས་ཀྱི་མེས་འོད་དུ་ཞུ་བའི་ཐིག་ལེར་གྱུར། རྗེ་བཙུན་ནས། མ་མཛད་ཅིག ཐིག་ལེ་ཧཱུྃ་ཨཾ་སྔོན་པོ་འོད་འབར་བ་ལས། རང་ཉིད་འབྲས་བུ་རྡོ་རྗེ་འཛིན་པ་ཕྱག་བཅུ་དྲུག་གི་གཡས་པ་བརྒྱད་ན། གླང་པོ། རྟ། བོང་། གླང་། རྔ་མོ། མི། ཤ་ར་ཝ། བྱི་ལ། གཡོན་པ་བརྒྱད་ན། ས། ཆུ། མེ། རླུང་། ཟླ། ཉི། གཤིན་རྗེ། ནོར་འཛིན་དང་བཅས་པའི་ཐོད་པ་འཛིན་པ། ཞབས་བཞི་སྐྱིལ་ཀྲུང་ཕྱེད་པའི་གར་སྟབས་ཅན། རུས་པའི་རྒྱན་དྲུག་དང་། གར་དགུའི་ཉམས་དང་ལྡན་པ། ཡུམ་རྡོ་རྗེ་བདག་མེད་མ་ནག་མོ་གྲི་ཐོད་འཛིན་པ། ཕྱག་རྒྱ་ལྔས་བརྒྱན་པ་དང་མཉམ་པར་སྦྱོར་བ། གཉིས་ཀའང་ཡེ་ཤེས་ཀྱི་མེ་འབར་བའི་དབུས་ན་བཞུགས་པའི་ཡབ་ཀྱི་ཐུགས་ཀར་ཉི་མ། གཞན་སོ་སོའི་ཐུགས་ཀར་ཟླ་བར་གནས་པའི་ས་བོན་གྱི་འོད་ཀྱིས་སྣོད་གཞལ་ཡས་ཁང་དང་། བཅུད་ལྷ་དགུར་གྱུར་པའི་མིག་ཏུ་གཏི་མུག་རྡོ་རྗེ། རྣ་བར་ཞེ་སྡང་རྡོ་རྗེ། སྣར་སེར་སྣ་རྡོ་རྗེ། ཁར་འདོད་ཆགས་རྡོ་རྗེ། དཔྲལ་བར་ཕྲག་དོག་རྡོ་རྗེ། སྙིང་ཁར་བདག་མེད་རྣལ་འབྱོར་མ། སྤྱི་མགྲིན་སྙིང་གར་རྡོ་རྗེ་མ་གསུམ་དང་བཅས་པའི་སྙིང་ཁའི་འོད་ཟེར་གྱིས་ཀྱཻ་རྡོ་རྗེ་ལྷ་དགུའི་དཀྱིལ་འཁོར། ཨོཾ་བཛྲ་ས་མཱ་ཛཿ དཀར་མོ། ཁྱོད་ནི། ཨོཾ་བཛྲ་གཽ་རཱི་ནས། ཀུ་རུ་ཧོཿགཉིས་སུ་མེད་པར་ཐིམ་པའི་རྐྱེན་གྱིས། རང་གི་ལུས་སྐད་ཅིག་གིས་རྟེན་དང་བརྟེན་པར་བཅས་པའི་དཀྱིལ་འཁོར་གསལ་བ་ནི། སྤྱི་བོར་སྣ་ཚོགས་རྡོ་རྗེ་སོགས་དང་། སྲུང་འཁོར། རྐང་མཐིལ་རླུང་སོགས་འབྱུང་བཞིའི་ལུས་གཞལ་ཡས་ཁང་མིག་སོགས་ཀྱི་རྣམ་པར་ཤར་བའི་ལྟེ་གསང་། སྙིང་། མགྲིན། སྤྱི་བོ་སྟེ་གནས་ལྔར་སོ་སོའི་རྩ་འདབ་ཀྱི་དབུས་སུ་ཨཾ་ཧཱུྃ་ཨོཾ་ཧཾ་ལས། དུག་ལྔ་དག་པ་ཡེ་ཤེས་ལྔ་རང་བཞིན་རྒྱལ་བ་རིགས་ལྔ། འབྱུང་ལྔ་དག་པའི་ཡུམ་རྣམས་དང་མཉམ་པར་སྦྱོར་ཞིང་། ཡུམ་འདྲའི་ལྷ་མོ་ཉི་ཤུ་རྩ་བཞི། སུམ་ཅུ་སོ་གཉིས། བརྒྱད། བཅུ་དྲུག སོ་གཉིས་རྣམས་ཀྱིས་བསྐོར་བ། མཚན་དཔེས་སྤྲས་པའོ། །མིག་ལ་སོགས་པའི་གནས་རྣམས་སུ་གཏི་མུག་རྡོ་རྗེ་སོགས་ཡུལ་གྱི་ལྷ་མོ་དྲུག གཽ་རི་སོགས་གཞན་ཡུལ་ཅན་ལྷ་མོ་དྲུག་ཡན་ལག་གི་ཚིགས་མཚམས་རྣམས་སུ་ཁྲོ་བོའི་དབང་པོ་བཅུ་དང་བཅས་པའི་སྐུ་དབྱིབས་རྣམ་པ་བདེ་བ། རང་བཞིན་གསལ་སྟོང་། ངོ་བོ་ཟུང་འཇུག རྩ་ཡི་གེ རླུང་ཐིག་ལེ། སྐུ་བཞིའི་བདག་ཉིད། སླར་ཡང་ཐུགས་ཀའི་འོད་གདན་གསུམ་ཚང་བའི་དབང་ལྷ། ཨོཾ་བཛྲ་ས་མཱ་ཛཿདཀར་མོ་ཞེ་སྡང་རྡོ་རྗེ་ཅན་ཀུན་བདག་དགྱེས་མཛོད། མཎྜལ་རི་རབ་གླིང་བཞི་སོགས་ནས། རྡོ་རྗེ་ཆེ་དང་ནས། བསྡུ་བར་གྱིས་བླ་མའི་ལུས་ཀྱི་དཀྱིལ་འཁོར་དུ་བུམ་པའི་དབང་བསྐུར་བ་ཐོབ་སོགས་ནས། ཇི་ལྟར་འདས་པའི་སངས་རྒྱས་སོགས་ནས། དགའ་སྟེར་སོགས། ཡེ་ཤེས་སོགས་ནས། ལམ་རྡོ་རྗེའི་རྦ་རླབས་བསྒོམ་པ་ལ་དབང་། འབྲས་བུ་ངོ་བོ་ཉིད་ཀྱི་བག་ཆགས་དང་ས་བོན་རྒྱུད་ལ་བཞག གཙོ་བོས་སོགས། མཎྜལ། དེང་ནས་བརྩམས་ཏེ་སོགས། དེ་ལྟར་ན་དབང་གི་ཆུ་རྒྱུན་དེས་ལུས་ཐམས་ཅད་གང་། དྲི་མ་ཐམས་ཅད་དག དབང་ཐམས་ཅད་ཐོབ། ཆུ་ལྷག་མ་ཡར་ལུད་པ་ལས་གཙོ་བོ་ཡབ་ཡུམ་ནས་ལུས་དཀྱིལ་གྱི་ལྷ་ཐམས་ཅད་ལ་རྡོ་རྗེ་སེམས་དཔའ་ཡབ་ཡུམ་རེ་རེས་དབུ་བརྒྱན། ཨོཾ་བཛྲ་ཨཱཿཧཱུྃ་ཧ་ཧོ་ཧྲིཿ ཨོཾ་ཨཱཿཧཱུྃ། དཀར་མོ་རི་དྭགས་སོགས། ཁྱོད་ནི་ནས། ཧེ་རུ་ཀ་དཔལ་རྡོ་རྗེ་ཡིད་ཀྱི་དགྱེས། །འཁོར་ལོ་བཞི་དང་འབྲེལ་བ་བསྒོམ། །སྙིང་རྗེའི་སྤྱན་ནི་དམར་པོ་ལ། །ནས། ཡན་ལག་ཀུན་ལ་རྡོར་འཛིན་མགོན། །ཨོཾ་ཨཥྚ་སོགས། ཨོཾ་དེ་ཝ་པི་ཙུ་བཛྲ་སོགས་ནས། ཨོཾ་བཛྲ་ཀརྟ་རི་སོགས། ཨོཾ་ཨཱཿཨ་ཨ། སོགས་ནས། ཨཾ་ཧཱུྃ་ཕཊ྄་སྭཱཧཱ། སོགས་ནས། ཨོཾ་ཨཱཿཌྃ་ཧཱུྃ་ཕཊ྄་སྭཱཧཱ། དེ་བཞིན་གཤེགས་པ་ཐམས་ཅད་ཀྱི་བྱིན་གྱིས་རློབས་ཤིག ཀྱཻ་རྡོ་རྗེའི་གོ་འཕང་ཚེ་འདི་ཉིད་ལ་ཐོབ་པར་བྱིན་གྱིས་བརླབ་ཏུ་གསོལ། ཨོཾ་བཛྲ་ཨ་མྲྀ་ཏ་སོགས། ཨོཾ་སྭ་བྷཱ་ཝ་སོགས། སྟོང་པའི་ངང་ལས་ཡཾ་ལས་རླུང་རྃ་ལས་མེ་ཨ་ལས་ཐོད་པ་དཀར་པོ་དུམ་བུ་གསུམ་པ་དཔྲལ་བ་རང་ལ་བསྟན་པ། དེའི་ནང་ཤ་ལྔ་བདུད་རྩི་ལྔ། ཡེ་ཤེས་ལྔ་ཞུ་བ་ལས་བྱུང་བའི་གཏོར་མ་བདུད་རྩིའི་རྒྱ་མཚོ་ཆེན་པོར་གྱུར། ཨོཾ་ཨཱཿཧཱུྃ་ཧ་ཧོ་ཧྲཱིཿ གསུམ། སྙིང་ཁའི་འོད་ཀྱིས་མདུན་གྱི་ནམ་མཁར་ཆོས་འབྱུང་སུམ་བརྩེགས་ལ་གནས་པའི་ཀྱཻ་རྡོ་རྗེ་ལྷ་དགུ། འབྱུང་པོ་བརྒྱད་གསུམ་ཉི་ཤུ་རྩ་བཞིའི་ལྷ་ཚོགས། ཨོཾ་ཨེ་ཧྱེ་ཧི་བྷ་ག་ཝཱན་མཧཱ་ཀ་རུ་ཎི་ཀ་ཧེ་བཛྲ་ས་པ་རི་ཝ་ར་ཀ་ཡ་ཝཀ་ཙིཏྟ་ས་མཱ་ཛཿ གཽ་རཱི་ཨཱ་ཀརྵ་ཡ་ནས། གྷསྨ་རི་ཝ་ཤཾ་ཀུ་རུ་ཧོ་ནི་རི་ན་ཝི་ཏེ་སོགས། ཨོཾ་ཨིནྡ་ནས། ཨོཾ་ཨཱཿཧཱུྃ་ཕཊ྄་སྭཱཧཱ། བཛྲ་པུཥྤེ་ནས། ཤཔྟ། ཨོཾ་ཨཱཿཧཱུྃ། དཀར་མོ། ཁྱོད་ནི། བཅོམ་ལྡན་འདས་བདག་དང་སེམས་ཅན་ཐམས་ཅད་ལ་མཆོག་དང་ཐུན་མོང་གི་དངོས་གྲུབ་མ་ལུས་པ་སྩལ་དུ་གསོལ། ཨོཾ་ཨཱཿཧཱུྃ་ཧ་ཧོ་ཧྲཱིཾཿ། སྙིང་ཁའི་འོད་ཀྱིས་འོག་མིན་རྣམ་པར་སྣང་མཛད་ཀྱི་ཐུགས་ཀ་ནས་མགོན་པོ་དང་། རང་བཞིན་གྱི་གནས་ནས་ལྷ་མོ། ཏི་སི། བསིལ་བ་ཚལ། ཧ་ཧ་རྒོད་པའི་དུར་ཁྲོད་ནས་དཔལ་ལྡན་མགོན་པོ་ཞལ་བཞི་པ། རྡོ་རྗེ་གདན་གྱི་སྤོ་ནས་ལས་མགོན་ཕོ་ཉ། ཡུལ་ཉེར་བཞི། གནས་སོ་གཉིས། དུར་ཁྲོད་བརྒྱད་ནས་དཔའ་བོ་དང་མཁའ་འགྲོའི་ཚོགས་བཅས་བཛྲ་ས་མཱ་ཛཿ རྡོ་རྗེ་འཆང་གི་སྤྱན་སྔ་རུ། །ཇི་ལྟར་ཁས་བླངས་དམ་བཅས་ལྟར། །བྱིན་གྱིས་བརླབས་པའི་གནས་འདི་རུ། །དམ་ཚིག་དབང་གིས་གཤེགས་སུ་གསོལ། །ཨོཾ་ཤྲཱི་མཧཱ་ཀཱ་ལ་ཡ་མཧཱ་ཀཱ་ལ་དེ་ཝི་ཙ་ཏུ་ར་མུ་ཁ་ཀརྨ་ནཱ་ཐ་ས་པ་རི་ཝཱ་ར། ཨེ་ཧྱེ་ཧི། ཛཿཧཱུྃ་བཾ་ཧོཿ པདྨ་ཀ་མ་ལ་ཡ་སཏྭཾ། ཨཾ་སོགས། ཨོཾ་ཤྲཱི་ནཱ་ཐ་ཝཱི་ར་ཌཱ་ཀི་ས་པ་རི་ཝཱ་ར་ས་མ་ཡ་སྨ་ར་སི་ས་མ་ཡ་མ་ཏི་ཀྲ་མ་ཐ་ས་མ་ཡ་རཀྵནྟུ། ཨོཾ་ཤྲཱི་མཧཱ་ཀཱ་ལ་ཀ་ལི་དེ་ཝི། ཨོཾ་མཧཱ་ཀཱ་ལ་ཀཱ་ལ་བི་ཀ་ལ་ར་ཏྲི་ཏ་ཧཱུྃ་ཕཊ྄། ཌོམྦྷི་ནི་ཙཎྜ་ལི་རཀྐ་སི་སིངྒ་ལི་དེ་ཝི་ས་པ་རི་ཝཱ་ར། ཨ་ལི་ཨ་ལི་མ་ཛཿཛཿ ཨོཾ་ཁ་ཁཱ་སོགས། ཨོཾ་ཨཱཿཧཱུྃ། དེ་ཝ་ལོ་ཀ་པཱ་ལ་ས་པ་རི་ཝཱ་ར་ཨི་མྃ་བ་ལིཾ་གྲྀཧྞན་ཏུ། ས་མ་ཡ་རཀྵནྟུ། མ་མ་སརྦ་སིདྡྷི་མེ་པྲ་ཡཙྪནྟུ་སྭཱཧཱ། གསུམ། ཨོཾ་ཤྲཱི་དྷརྨཱ་པཱ་ལ་ས་པ་རི་ཝཱ་ར་ཨརྒྷྃ་ནས། ཤཔྟ་ཨོཾ་ཨཱཿཧཱུྃ། ཐམས་ཅད་དངོས་པོའི་རང་བཞིན་མཆོག །ནས། ཀྱཻ་རྡོ་རྗེ་ལ་ཕྱག་འཚལ། །གང་གི་ཐུགས་ནི་སོགས། གང་གི་སྐུ་གསུང་ཐུགས་ཀྱི་མཐུས། །སོགས། དཔལ་ལྡན་དབང་ལྡན་སྲིད་གསུམ་དབང་བསྒྱུར་ཞིང་། །སོགས་དང་། དཔལ་ལྡན་འཕྲིན་ལས་ཀུན་རྫོགས་པུ་ཏྲ་ཁྱོད། །སོགས། གང་གི་འཕྲུལ་དང་མངོན་པར་མཁྱེན་པའི་དཔལ། །སོགས། རྣལ་འབྱོར་བདག་ཅག་མི་ཤེས་བག་མེད་ཅིང་། །མ་གུས་ལེ་ལོའི་དབང་དུ་གྱུར་པ་དང་། །བསྒོམ་བཟླས་མཆོད་དང་གཏོར་འབུལ་གཡེལ་བ་སོགས། །བདག་གི་དམ་ཚིག་ཉམས་ཆག་བསྐང་གྱུར་ཅིག །ཁྱེད་ཐུགས་གསང་བ་དམ་པའི་མཛོད། །སོགས་དང་། ཀཽལླ་ཨི་རི། ཕུན་སུམ་ཚོགས་པ། རིགས་སུ་སྐྱེ། ཡིག་བརྒྱ། མ་འབྱོར་པ་དང་། བདག་གི་མིག་ཏུ་གཏི་མུག་ནས། །ཐུགས་ཀར་ཐུགས་རྡོ་རྗེ་མ། ཀ་ཡ་ཝཀྐ་ཙིཏྟ་འགྲོ་བ་ཐམས་ཅད་ཀྱཻ་རྡོ་རྗེའི་སྐུ་གསུང་ཐུགས་གསུམ་གྱི་རང་བཞིན་དུ་རྣམ་པར་དག་གོ །དགེ་བ་འདི་ཡིས་མྱུར་དུ་བདག །ཀྱཻ་རྡོ་རྗེ་འགྲུབ་གྱུར་ནས། །འགྲོ་བ་གཅིག་ཀྱང་མ་ལུས་པ། །དེ་ཡི་ས་ལ་འགོད་པར་ཤོག །ཉུང་གསལ་མ་ཚང་མེད་པའི་ཚུལ། །ཚུལ་འདི་བརྒྱུད་པའི་གསུང་བགྲོས་ལྟར། །ལྟར་སྣང་མ་འདྲེས་ཟབ་མོའི་གནད། །གནད་བསྡུས་འདི་ནི་བདག་གིས་བསྡེབས། །ཞེས་བཙུན་པ་གྲོལ་མཆོག་བློ་གྲོས་ཀྱི་འཕྲུལ་ལས་བྱུང་བའི་ཡི་གེ་པ་ནི་ཀུན་དགའ་བཟོད་པའོ།། ༈ །།